فەوزیە ساڵح مەنمی

فەوزیە ساڵح مەنمی لەدایکبووی گەڕەکی شێخ محێدینی شاری سلێمانیە، و دەرچووی پەیمانگەی تەكنیكیە، لە ئێستادا بەرێوبەری بەشی ئێوارانی كتێبخانەی گشتی سلێمانییە. یەكێكە لە ژنە چیرۆك نووس و وەرگێرەكانی شاری سلێمانی و چەندین بابەتی لە فارسیەوە وەگێراوە بۆ زمانی كوردی، نزیكەی ٥٠ كتێبی لە بواری مناڵان هەیە و بەشداری زۆربەی ڤیستیڤاڵە ئەدەبییەكانی كردووە.

 ژیانی ئەدەبی 
فوزیە مەنمی لە ساڵی (١٩٩٥) وەکو فەرمانبەری کتێبخانەی گشتی سلێمانی دامەزراوە، ئەوکاتەی بۆ یەکەمجار فەوزیە، لەگەڵ هاوکارێکی پێکەوە خولێک بۆ مناڵان دەکەنەوە ئاشنای دونیای مناڵان دەبێت بووە هۆی ئەوەی لە بواری منداڵاندا کار بکات، وەک خۆی دەڵێت: " لە ساڵی (٢٠٠٤) بۆ یەکەمجار لەگەڵ کاک تەها کەریم پێکەوە خولی فێرکردنی چیرۆکمان بەمنداڵان گوتەوە، ئیدی خۆشەویستیم بۆ منداڵان بەشێوەیەک لادروست بوو کە بووە هۆی ئەوەی دریژە بە چالاکییەکانم بدەم."

سەرەتا بە نوسینی کورتە چیرۆک دەستی پێکردووە و لە بڵاوکەرەوەکانی (ئاوێنە، کوردستانی نوێ، ژیانەوە، تەوار، ڕێوان) بڵاوکردووەتەوە.

 بەرهەمەکانی 

 ناڵەی گەرمیانییەکی وێڵ: ڕۆمانەکە لەلایەن دەزگای سەردەم چاپکراوە و لە ٣٧٢ لاپەرە پێکهاتووە، یەکێکە لەو ڕۆمانانەی کە لە ناوەڕۆکدا باس لە ئازارەکانی ئەنفاڵ  و نیشتیمان دەکات کە بە هەموو شێوەیەک زۆربەی گوندەکان خاپوور کران، جگە لە ئەنفاڵ کردنی خەڵکی کورد زیانی ئابووریی و کەلتووری لێکەوتەوە، هەروەها لە ڕووی تەکنیکی نووسینەوەی ڕۆمانەکە پێکهاتەی ئەفسانەی کوردییە، وەهەرووها زیاتر لە ٤٥ سەرچاوە بەکارهێنراوە.
 بەرنامەکەی شەمێران: یەکێکی دیکەیە لە بەرهەمەکانی نووسەر و لە ساڵی ٢٠١٦ بڵاوی کردووەتەوە.
 ڕۆمانی خودناسی: نووسەر ئاماژە بەوە دەکات کە ئەم ڕۆمانە باس لە خۆناسی دەکات، چونکە تا تاک خۆی نەناسێت، ناتوانێت دەوروبەر و کەسانی دیکە بناسێت.
 ڕۆمانی نهێنی ئەشکەوتی کونەبا: نووسەر ئاماژە بەوە دەکات کە ئەم ئەم ڕۆمانە باس لە ئاستەکانی ئاگایی دەکات، کە لە شەرمەزاریی تا ڕۆشنبیری ڕووندەکاتەوە و بۆ هەر ئاستێکیش چیرۆکێکی باس کردووە، بۆ ئەوەی منداڵ هۆشیاربێت دەربارەی ئاستەکانی.
 دیداری ئەدەبی منداڵان: چەند توێژینەوەیەكی ئەدەبی و ڕەخنەییە، كەوتە بەرچاوی خوێنەرانی، ئەو كتێبە لە بەرهەمی ١٠ نووسەرە، چەندان لایەنی ژیانی منداڵانی تێدا باس كراوە.
 کورتە فیلمی کتێبخانەکەی کارۆ: لە نوسینی فەوزیە مەنمی ساڵح.

 گەلەری 

 سەرچاوەکان 

پۆل:زیندووان
پۆل:خەڵکی سلێمانی
پۆل:کوردەکانی باشووری کوردستان
پۆل:ژنە کوردەکانی باشووری کوردستان
پۆل:نووسەرانی ژنی کورد
پۆل:نووسەرانی کوردیی ناوەندی
پۆل:ژنانی کورد
پۆل:ڕۆماننووسانی کورد
پۆل:نووسەرانی کورد
پۆل:نووسەران بە زمانی کوردی
پۆل:ڕۆشنبیرانی کورد
پۆل:نووسەرانی کوردیی باشووری
پۆل:وەرگێڕەکانی فارسی–کوردی